Document ID: 31997R2622

ΚΑΝΟΝΙΣΜΟΣ (ΕΚ) αριθ. 2622/97 ΤΟΥ ΣΥΜΒΟΥΛΙΟΥ της 19ης Δεκεμβρίου 1997 για το άνοιγμα και τον τρόπο διαχείρισης κοινοτικής δασμολογικής ποσόστωσης για ορισμένα προϊόντα αλιείας καταγωγής Θέουτας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, δυνάμει του άρθρου 3 παράγραφος 2 του πρωτοκόλλου αριθ. 2, της πράξης προσχώρησης της Ισπανίας και της Πορτογαλίας, ορισμένα προϊόντα αλιείας, καταγωγής Θέουτα και Μελίλια, μπορούν να τύχουν από 1ης Ιανουαρίου 1993, δασμολογικής ατέλειας στο τελωνειακό έδαφος της Κοινότητας 7 ότι η ατέλεια αυτή παραχωρείται εντός του ορίου των δασμολογικών ποσοστώσεων που υπολογίζονται για κάθε προϊόν, και σύμφωνα με το μέσο όρο των ποσοστώσεων που πράγματι διατέθηκαν κατά τα έτη 1982, 1983 και 1984 στο τμήμα της Ισπανίας που περιλαμβάνεται στο τελωνειακό έδαφος της Κοινότητας ή που εξήχθησαν στην Κοινότητα με τη σύνθεσή της το 1985 7
ότι, λόγω της μείωσης των ποσοτήτων των ψαριών που αλιεύονται και αποτελούν αντικείμενο εμπορίας, τα προϊόντα καταγωγής Θέουτα που έτυχαν του δασμολογικού καθεστώτος του πρωτοκόλλου αριθ. 2, δεν εξάγονται πλέον προς την Κοινότητα 7 ότι, για το λόγο αυτό, οι δασμολογικές ποσοστώσεις υπέρ της Θέουτα δεν παρατάθηκαν πέραν της 31ης Δεκεμβρίου 1992 7 ότι τα ζωντανά ιχθύδια και ο νεαρός πληθυσμός τσιπούρων και λαυρακίων, οι τσιπούρες και τα λαυράκια αντικαθιστούν τα ως άνω αναφερόμενα προϊόντα στις εμπορικές συναλλαγές με την Κοινότητα 7
ότι η Θέουτα παρουσιάζει ιδιαιτερότητες όσον αφορά τη γεωγραφική της θέση επειδή είναι περιοχή περίκλειστη στην αφρικανική ήπειρο 7 ότι, ελλείψει, γεωργικού και βιομηχανικού τομέα, ο πρωτογενής τομέας της Θέουτα περιορίζεται κυρίως στην αλιεία 7 ότι, μετά την κρίση στον τομέα αυτόν η υδατοκαλλιέργεια είναι ένας τομέας που ενδέχεται να αποτελέσει εναλλακτική πηγή εισοδήματος της θαλάσσιας αλιείας για τους οικονομικούς φορείς της Θέουτα 7
ότι ο θετικός ρόλος που έπαιξε στο παρελθόν η πρόσβαση με προτιμησιακή δασμολογική μεταχείριση ορισμένων προϊόντων αλιείας καταγωγής Θέουτας στις κοινοτικές αγορές δικαιολογεί τη διατήρηση της εν λόγω μεταχείρισης ως συμπλήρωμα άλλων μέσων κοινοτικής δράσης, ιδίως της παρέμβασης των διαρθρωτικών κοινοτικών ταμείων στις περιοχές στόχου 1, μεταξύ των οποίων περιλαμβάνεται η Θέουτα 7
ότι, από αυτή την άποψη, η προτιμησιακή δασμολογική μεταχείριση, που θα χορηγηθεί στα προϊόντα αλιείας που προέρχονται από την εκμετάλλευση της υδατοκαλλιέργειας στην Θέουτα πρέπει να ενισχύσει το ρόλο της ως μέσον για την ανάπτυξη της εν λόγω περιοχής 7
ότι η Κοινότητα παραχωρεί σε ορισμένες τρίτες χώρες, ιδίως στις χώρες του Μαλγκρέμπ, προτιμησιακή δασμολογική μεταχείριση με απαλλαγή από τους τελωνειακούς δασμούς όσον αφορά τα προϊόντα που υπάγονται στους κωδικούς ΣΟ ex 0301 99 90, 0302 69 94 και 0302 69 95 7 ότι θα πρέπει να εξασφαλισθεί ότι η δασμολογική μεταχείριση των προϊόντων αυτών καταγωγής Θέουτα τα οποία εισάγονται στην Κοινότητα, είναι ευθυγραμμισμένη με αυτήν που παρέχεται στις τρίτες αυτές χώρες 7 ότι, για το σκοπό αυτό, είναι αναγκαία η προσαρμογή του δασμολογικού καθεστώτος που εφαρμόζεται για τη Θέουτα 7
ότι, με τον κανονισμό (ΕΚ) αριθ. 1326/95 (1), το Συμβούλιο άνοιξε, για το 1995, για τα ζωντανά ιχθύδια και το ζωντανό πληθυσμό τσιπουρών και λαυρακίων, τις τσιπούρες και τα λαυράκια, καταγωγής Θέουτας κοινοτική δασμολογική ποσόστωση (αύξων αριθμός 09.0321) 7 ότι με τον κανονισμό (ΕΚ) αριθ. 1822/96 (2) το Συμβούλιο άνοιξε εκ νέου για τα έτη 1996/97, κοινοτικές δασμολογικές ποσοστώσεις μηδενικού δασμού για τα ζωντανά ιχθύδια και το νεαρό πληθυσμό τσιπουρών και λαυρακίων, τις τσιπούρες και τα λαυράκια καταγωγής Θέουτας, (αύξων αριθμός 09.0321 και 09.0322) 7
ότι το Βασίλειο της Ισπανίας υπέβαλε αίτηση στην Επιτροπή για το άνοιγμα, για το 1998 και τα επόμενα έτη, των ποσοστώσεων που αναφέρονται στον κανονισμό (ΕΚ) αριθ. 1822/96 7
ότι θα πρέπει, κατά συνέπεια, να ανοικτούν κοινοτικές δασμολογικές ποσοστώσεις με μηδενικό δασμό για τα εν λόγω προϊόντα και να περιοριστεί ο όγκος τους βάσει της ετήσιας παραγωγής, σε 3 000 000 μονάδες (ιχθύδια και νεαρός πληθυσμός τσιπουρών και λαυρακίων) και σε 100 τόνους (τσιπούρες και λαυράκια) 7 ότι η ποσοστωτική περίοδος πρέπει να καθορισθεί από την 1η Ιανουαρίου έως τις 31 Δεκεμβρίου για τα έτη 1998 και 1999 7 ότι η εφαρμογή του ποσοστωτικού δασμού εξαρτάται από την τήρηση των προβλεπόμενων κανόνων από την κοινή οργάνωση αγοράς 7
ότι ο κανονισμός (ΕΚ) αριθ. 1427/97 της Επιτροπής (3) που τροποποιεί τον κανονισμό (ΕΟΚ) αριθ. 2454/93 (4), ο οποίος καθορίζει διατάξεις εφαρμογής του τελωνειακού κώδικα, θεσπίζει τους κανόνες διαχείρισης των ποσοστώσεων που χρησιμοποιούνται σύμφωνα με την χρονολογική σειρά των ημερομηνιών αποδοχής των διασαφήσεων 7
ότι η αποδοχή χορήγησης δασμολογικών ποσοστώσεων που καθιερώνεται με τον παρόντα κανονισμό υπόκειται στον καθορισμό της προτιμησιακής καταγωγής που προβλέπεται στο άρθρο 27 του κανονισμού (ΕΟΚ) αριθ. 2913/92 (5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το 1998 και 1999, από την 1η Ιανουαρίου έως τις 31 Δεκεμβρίου, οι δασμοί που επιβάλλονται κατά την εισαγωγή στην Κοινότητα των κατωτέρω προϊόντων καταγωγής Θέουτας, αναστέλλονται στο επίπεδο και εντός των ορίων των ετησίων κοινοτικών δασμολογικών ποσοστώσεων που αναφέρονται έναντι κάθε προϊόντος:
ΘΕΣΗ ΠΗΝΑΚΑ
Άρθρο 2
Η καταγωγή του προϊόντος αποδεικνύεται σύμφωνα με το άρθρο 6 του κανονισμού (ΕΟΚ) αριθ. 1135/88 (6).
Άρθρο 3
Η Επιτροπή διαχειρίζεται τη δασμολογική ποσόστωση που αναφέρεται στο άρθρο 1 κατά εφαρμογή των άρθρων 308 α και 308 γ του κανονισμού (ΕΟΚ) αριθ. 2454/93 και μπορεί να λαμβάνει κάθε πρόσφορο διοικητικό μέτρο για να εξασφαλίσει αποτελεσματική διαχείριση.
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1997.

Labels: 3
15
18
6